赫赫始祖,吾华肇造。
胄衍祀绵,岳峨河浩。
聪明睿知,光被遐荒。
建此伟业,雄立东方。
世变沧桑,中更蹉跌。
越数千年,强邻蔑德。
琉台不守,三韩为墟。
辽海燕冀,汉奸何多!
以地事敌,敌欲岂足?
人执笞绳,我为奴辱。
——毛泽东《祭黄帝陵文》
秋色横空 (本(白朴)
儿女情多。甚千秋万古,不易消磨。拔山力尽英雄困,垓下尚拥兵戈。含红泪,颦翠峨,拌血污游魂逐太阿。草也风流犹弄,舞态婆娑。当时夜间楚歌。叹乌骓不逝,恨满山河。匆匆玉帐人东去,耿耿素志无他。黄陵庙,湘水波。记染竹成斑泣舜娥。又岂止虞兮,无可奈何。
绿头鸭 洞庭怀古(白朴)
黯销凝,楚天风物凄清。过黄陵、山长水远,古今迁客伤情。渺澄波、聚鱼曲港,浣纱人去掩紫荆。洞庭晚、荻花风细,秋月照茅亭。一壶酒,浇平磊块,问甚功名。买扁舟、安排归去,五湖烟景谁争。等闲携、弄瓢西子,恍惚遇、鼓瑟湘灵。看尽娇颦,听残雅奏,暮云江上数峰青。舵楼底,香芹鲜鲫,还似越中行。闲身好、浮家泛宅,聊寄平生。